Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: vizsgáról szóló 18/2010. (IV. 29.) PM rendelet módosításáról
Paragraph Index: 3152

3. § Az R. 14. § (2) bekezdése helyébe a következõ rendelkezés lép: „(2) A vizsgára jelentkezés a 3. mellékletben megjelölt jelentkezési lap kitöltésével történik, amelyet a Hatóság az internetes honlapján közzétesz. A jelentkezési laphoz csatolni kell a középfokú iskola utolsó évfolyamának elvégzését tanúsító okirat hiteles másolatát, és a 19. §-ban meghatározott vizsgadíj megfizetésére vonatkozó igazolást, és a képzõ szerv által kiállított, a 7. § (1) bekezdésében meghatározott igazolást. A hatósági vizsgára jelentkezõ köteles nyilatkozni a jelentkezési lapon a vizsgaszabályzat elfogadásáról és arról, hogy hozzájárul a jelentkezési lapon szereplõ adatainak a tanúsítvány kiállítása, valamint a 15. § (3) bekezdés szerinti nyilvántartás vezetése céljából a Hatóság általi kezeléséhez.”

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes